Arutelu:Selfoss - Vikipeedia, vaba entsüklopeedia

# Arutelu:Selfoss

###

Miks 'asula', mitte linn? - Urmas 6. juuni 2006, kell 17.36 (UTC)

  Ma ei leidnud kinnitust, et tegu on linnaga. Andres 6. juuni 2006, kell 19.14 (UTC)

    Elanike arvu poolest sobiks ta Islandi tingimustes linnaks küll. Riigis on ta 9. kohal. Saksa viki nimetab Selfossi Stadt, inglise town. - Urmas 6. juuni 2006, kell 19.29 (UTC)

      Mul jääb niisugune mulje, et Selfoss oli varem linn, nüüd aga nimetatakse linnaks Árborgi valda, milleks Selfoss koos kolme endise vallaga ühines. See vald moodustab ühtlasi 2. järgu (maakonna õigustega) haldusüksuse. Andres 6. juuni 2006, kell 19.58 (UTC)

        Palun ärge ajage segamini asulaid ja haldusüksusi. See on masendav. Selfoss on artikkel asulast. Tahate teha artiklit vallast - tehke eraldi artikkel, kuid ärge solkige seda. - Urmas 6. juuni 2006, kell 21.40 (UTC)

          Mis siin solgitud on? See on ju artikkel asulast, aga paistab, et seda asulat ei nimetata enam linnaks. Eestis nimetataks seda vallasiseseks linnaks, aga Islandil nimetatakse linnaks valda, kuhu see asula kuulub. Andres 6. juuni 2006, kell 22.08 (UTC)

            Ma räägingi sellest, et asula, mis on kasvanud linnaks on ja jääb linnaks sõltumata sellest, kas ta on omavalitsus- ehk haldusüksus või mitte. "Vallasisene linn" on ametnike keelevärd. Asulate geneesi ja hierarhiaga ei ole sellel absoluutselt mitte mingit seost. Palun lõpetage enda lollitamine. Praegune olukord meenutab mulle kahjuks sellist, kui eesel triibuliseks värvida ja riputada külge silt "sebra", siis väidetaksegi surmkindlalt, et ta on serba.
            Jätke need linnade artiklid rahule, kui te ei suuda teadvustada, et linn on asulana ei lakka olemast, kui ta (enam) eraldi haldusüksust ei moodusta. Linnast ei saa ei alevit, alevikku ega küla. - Urmas 6. juuni 2006, kell 22.16 (UTC)

              Asja peab kontrollima, aga kui seda asulat ametlikult linnaks ei nimetata, siis peaks seda vähemalt mainima.

              Praegu ei ole ju midagi valesti: tegemist on ju asulaga. Andres 6. juuni 2006, kell 22.41 (UTC)

    Sain selgust artiklis no:tettsted. Põhjamaades (ja mujalgi) eristatakse asulaid ja linnu. Linnad on määratud halduspiiridega, asulad hoonestuspiiridega. Arvan, et kui märkida "asula" ja sulgudes "linn" (või ka ümberpöördult), siis on ühemõtteliselt selge, millega on tegemist. Haldusüksuste puhul tuleb ka märkida, et tegemist on haldusüksusega. Vajaduse korral teha eraldi artiklid. Nii oleks vast probleem lahendatud. Selfoss ei moodusta halduslikku tervikut ega ole halduslikus mõttes linn. Igatahes on linna mõiste kahepalgeline (kui mitte kahemõtteline), hõlmates nii asula kui ka haldusüksuse aspekti. Ega siis muidu räägita linnaõigustest. Andres 7. juuni 2006, kell 07.59 (UTC)

      Praegune sõnastus sobib.

      Linnaõigused olid olulised suhetes feodaalidega, võimaldades vabamat majanduslikku arengut (linnalt kasu lõikajaid vähem) ja majanduspoliitilisi otsuseid.

      Tänapäeval pole linnal haldusüksusena vallast erinevaid õigusi. See oleks ka põhiseaduse vastane (mõned oleksid teistest võrdsemad). - Urmas 7. juuni 2006, kell 08.59 (UTC)

Itaalia vikis on pilt, millel on kujutatud Ölfusá jõgi mõne meetri kaugusel Selfossi sillast. Andres 7. juuni 2006, kell 07.45 (UTC)

Välja otsitud andmebaasist "http://et.wikipedia.org../../../s/e/l/Arutelu%7ESelfoss_0ffa.html"

##### Views

- Artikkel
- Arutelu
- Viimane redaktsioon

##### Otsi